open-index/open-wikipedia-markdown huggingface dataset:
Alpineskyen op de Olympyske Winterspullen 1988

De **[[Olympyske Winterspullen 1988]]**, ek wol de **XVe Olympiade** neamd, waarden yn **[[1988]]** hâlden yn it Kanadeeske Calgary fan 13 oant en mei 28 febrewaris.  
It alpineskyen hie plak yn *Nakiska*. It wie de earste kear sûnt de Spullen fan 1948 dat de kombinaasje wer op it Olympyske Programma stie. De Super-G Stie foar it earst op it programma.

## Utslaggen
### Ôfdaling

### Super G

### Reuzeslalom

### Slalom

### Kombinaasje

## Medaljespegel
De top-10 fan lannen dy't by it alpineskyen medaljes wûn ha tidens de Olympyske Winterspullen fan 1988.

## Sjoch ek
* Alpineskyen op de Paralympyske Winterspullen 1988
Stour

De **Stour** (Ingelsk: *River Stour*) is in rivier yn it easten fan Ingelân. De Stour ûntspringt yn de hichten fan Cambridgeshire en streamt  nei it easten om by Harwich yn de Noardsee út te mûnjen. De rivier is de natuerlike grins tusken de greefskippen Esseks en Suffolk.

It lânskip oan de Stour is yn de 19e iuw fêstlein troch ûnder oaren de keunstskilder John Constable en is ferklearre ta *Area of Outstanding Natural Beauty* yn Grut-Brittanje.


File:Trees along the River Stour, Dedham, Essex.jpg|De Stour by Dedham
File:Cmglee Manningtree River Stour.jpg|De Stour ûnder Manningtree


## Keppeling om utens
Sotsji

**Sotsji** (Russysk: Сочи) is in Russyske stêd en gemeente yn it suden fan 'e kraj Krasnodar, justjes benoarden de grins mei de Geörgyske regio Abchaazje oan de Swarte See yn de Noardlike Kaukasus. It is it wichtichste baaiplak fan Ruslân en wurdt ek wol de 'Russyske riviêra' neamd. De agglomeraasje Grut-Sotsji hat in lingte fan 147 kilometer en wurdt wol de 'op ien nei langste stêd yn de wrâld' neamd, al bestiet Grut-Sotsji feitlik út mear as ien plak. De agglomeraasje rint fan de rivier de Sjepsi oant de rivier de Psou, dêr't ek de grins mei Abchaazje leit.

## Sport
It Ynternasjonaal Olympysk Komitee wiisde yn july 2007 de Olympyske Winterspullen fan febrewaris 2014 ta oan Sotsji. Sotsji wie sûnt 2014 sân jier gasthear fan 'e F1 Grand Prix Ruslân. Foar it wrâldkampioenskip fuotbal yn 2018 wie it stadion fan Sotsji ien fan 'e wedstrydplakken.

## Befolking
Neffens de folkstelling fan 2010 bestie de befolking fan Sotsji foar 76,07% út Russen, 14,28% út Armeenjers, 2,5% út Oekraïners, Geörgjers 1,98% en fierder in grut tal lytsere mienskippen. 

### Befolkingsûntjouwing

ImageSize = width:550 height:200
PlotArea = width:500 height:180 left:33 bottom:18
AlignBars = justify

Colors =
 id:canvas value:rgb(0.98,0.98,0.98)
 id:grid1 value:rgb(0.8,0.8,0.8)
 id:grid2 value:gray(0.8)
 id:bars value:rgb(0.75,0.75,0.75)
 id:text value:rgb(0.5,0.5,0.5)

BackgroundColors = canvas:canvas

DateFormat = yyyy
Period = from:0 till:400
TimeAxis = orientation:vertical
ScaleMajor = unit:year increment:50 start:0 gridcolor:grid1

plotData=
 color:g width:28 mark:(line,white) align:center fontsize:S color:bars
 bar:1897 from:start till:1 text:1.352
 bar:1926 from:start till:13 text:13.000
 bar:1939 from:start till:71 text:71.000
 bar:1959 from:start till:95 text:95.234
 bar:1970 from:start till:224 text:224.031
 bar:1979 from:start till:287 text:287.353
 bar:1989 from:start till:326 text:336.514
 bar:2002 from:start till:328 text:328.809
 bar:2010 from:start till:343 text:343.334

TextData =
 pos:(40,170) fontsize:L textcolor:text text: Befolkingsûntjouwing fan Sotsji


## Berne yn Sotsji
* Andre Geim - natuerkundige
* Jevgeni Kafelnikov - tennisser
Mabton (Washington)

**Mabton** is in plak (city) yn Yakima County, yn de steat Washington, Feriene Steaten. It hat neffens de folkstelling fan 2010 in ynwennertal fan 2286. It leit sa'n 60 km súdeastlik fan Yakima en leit oan 'e eastrâne fan it Yakama Yndianereservaat.  

## Skiednis
Mabton's earste bewenners wiene de Yakama yndianen. Hja waarden twongen yn in reservaat yn 1855. Yn 1884 wie it begjin fan Mabton. It 
Noard Pasifysk Spoar (*Northern Pacific Railway*) boude hjir it spoar lâns en op it plak fan Mabton waard in wettertoer en in stasjontsje boud. 
Yn 1892 kaam Sam P. Flower en boude in winkel en warehûs. Hy waard de earste postrinner. In Sweedske spoararbeider, Charlie Sandburg hat de namme oan it plak jûn. Hy neamde it earst *Mabletown*, mar it waard letter feroare ta *Mabton*. Yn 1895 wiene der yn Mabton al ferskate winkels, in hotel, in spoaropslachskuorre en in skoalle. De plattegrûn waard ûntwurpen yn 1902 en yn 1904 wiene der al mear as 10 saken en in krante. Ek bordelen wiene yn it plak te finen. Op 7 novimber 1905 waard de gemeente foarme en Mabton waard in *town*. 
In grutte brân hat letter in protte yn it stedsje ferwoaste. 
Hjoed-de-dei bestiet it grutste part fan de befolking út emigranten fan Meksikaansk komôf dy't benammen wurksum binne yn 'e lânbou. Foaral hop en drúven waakse yn de omkriten fan Mabton. 

Op 23 desimber 2003 wie it earste BSE-gefal yn de Feriene Steaten op in molkfee bedriuw tichteby Mabton. It wie letter fêstlein dat de ko út Kanada ynfiert wie nei de FS.
Alpineskyen op de Olympyske Winterspullen 1984

De **[[Olympyske Winterspullen 1984]]**, ek wol de **XIVe Olympiade** neamd, waarden yn **[[1984]]** yn Sarajevo, Joegoslaavje hâlden. Dat wie fan 8 oant en mei 19 febrewaris.
It alpineskyen hie plak op de *Bjelašnica* en de *Jahorina*. 

## Utslaggen
### Ôfdaling

### Reuzeslalom

### Slalom

## Medaljespegel
De top-7 fan lannen dy't by it alpineskyen medaljes wûn ha tidens de Olympyske Winterspullen fan 1984.

## Sjoch ek
* Alpineskyen op de Paralympyske Winterspullen 1984
Alpineskyen op de Olympyske Winterspullen 1972

De **[[Olympyske Winterspullen 1972]]**, ek wol de **XIe Olympiade neamd**, waarden yn **[[1972]]** yn Sapporo, Japan hâlden. Dat wie fan 3 oant en mei 13 febrewaris.
It alpineskyen hie plak op de *Mount Eniwa* en de *Mount Teine*. 

## Utslaggen
### Ôfdaling

### Reuzeslalom

### Slalom

## Medaljespegel
De top-6 fan lannen dy't by it alpineskyen medaljes wûn ha tidens de Olympyske Winterspullen fan 1972.
Alpineskyen op de Olympyske Winterspullen 1968

De **[[Olympyske Winterspullen 1968]]**, ek wol de **Xe Olympiade** neamd, waarden yn **[[1968]]** yn Grenoble, Frankryk hâlden. Dat wie fan 6 oant en mei 18 febrewaris.
It alpineskyen hie plak op de *Chamrousse*. 

## Utslaggen
### Ôfdaling

### Reuzeslalom

### Slalom

## Medaljespegel
De top-4 fan lannen dy't by it alpineskyen medaljes wûn ha tidens de Olympyske Winterspullen fan 1968.
Alpineskyen op de Olympyske Winterspullen 1964

De **[[Olympyske Winterspullen 1964]]**, ek wol de **IXe Olympiade** neamd, waarden yn **[[1964]]** yn Innsbruck, Eastenryk hâlden. Dat wie fan 29 jannewaris oant en mei 9 febrewaris.
It alpineskyen wie op de *Axamer Lizum* en de *Patscherkofel*.  

## Utslaggen
### Ofdaling

### Reuzeslalom

### Slalom

## Medaljespegel
De top-4 fan lannen dy't by it alpineskyen medaljes wûn ha tidens de Olympyske Winterspullen fan 1964.
Alpineskyen op de Olympyske Winterspullen 1960

De **[[Olympyske Winterspullen 1960]]**, ek wol de **VIIIe Olympiade** neamd, waarden yn **[[1960]]** yn Squaw Valley, de Feriene Steaten hâlden. Dat wie fan 18 oant en mei 28 febrewaris.
It alpineskyen wie yn de *Squaw Valley Ski Resort*.  

## Utslaggen
### Ôfdaling

### Reuzeslalom

### Slalom

## Medaljespegel
De top-7 fan lannen dy't by it alpineskyen medaljes wûn ha tidens de Olympyske Winterspullen fan 1960.
Aden

**Aden** (Arabysk: عدن) is in stêd in de Republyk Jemen net fier fan de eastlike tagong fan de Reade See (de Golf fan Aden), sa'n 170 kilometer beëasten Bab-el-Mandeb. It hiele stedsgebiet wenje sa'n miljoen minsken.  Aden syn âlde, natuerlike, haven leit yn de krater fan in sliepende fulkaan dy't no in skiereilân foarmet en mei in lege istmus oan it fêstelân ferbûn is. De âlde haven waard foar it earst brûkt yn de tiid fan it Keninkryk Awsan tusken de 5e en 7e iuw foar Kristus. De moderne haven leit oan de oare kant fan it skiereilân.

Aden bestiet út in tal dielen: de haven, it yndustrygebiet (bekend as Lyts Aden) en Madinat asj-Sja'ab (it eardere Al-Ittihad), it regearsintrum. De foarstêden Khormaksar en Sheikh Othman lizze benoarden de âlde stêd.

Aden wie de haadstêd fan Súd-Jemen oant dat lân wer ien waard mei Noard-Jemen. Dêrnei waard de stêd ta frijhannelssône ferklearre.

## Keppelings om utens
* Bartleby oer Aden
* Kaartsje
* Offisjeel webstee fan de haven (ingelsk)
Alpineskyen op de Olympyske Winterspullen 1956

De **[[Olympyske Winterspullen 1956]]**, ek wol de *VIIe Olympiade* neamd, waarden yn **[[1956]]** yn Cortina d'Ampezzo,  Itaalje hâlden. Dat wie fan 26 jannewaris oant en mei 5 febrewaris.
It alpineskyen wie op de *Mount Faloria* en de *Tofane*.  

## Utslaggen
### Ofdaling

### Reuzeslalom

### Slalom

## Medaljespegel
De top-5 fan lannen dy't by it alpineskyen medaljes wûn ha tidens de Olympyske Winterspullen fan 1964.
Röcken

**Röcken** is in plak en eardere gemeente yn de Dútske dielsteat Saksen-Anhalt; it heart ta it Landkreis Burgenlandkreis.

Röcken is it berteplak fan de filosoof Friedrich Nietzsche, syn bertehûs bestiet noch. Hy waard dêr ek beïerdige.

## Demografy
### Ynwennertal

## Tsjerke fan Röcken

Ofbyld:Röcken Kirche und Gräber.jpg|Tsjerke fan Röcken mei it famyljegrêf fan de Nietzsches (2007)
Ofbyld:Altar und Kanzel Röcken.jpg|Altaar en preekstoel (2007)


## Friedrich Nietzsche

Ofbyld:Pfarrhaus Röcken um 1900.jpg|De pastorije fan Röcken om 1900 hinne
Ofbyld:Geburtshaus Friedrich Nietzsches mit Skulpturengruppe Röcken.jpg|Bertehûs fan Nietzsche yn 2006 mei skulpturegroep *Röckener Bacchanal*
Ofbyld:Röcken bei Lützen Gräber der Familie Nietzsche an der Kirche.jpg|Grêven fan Friedrich Nietzsche en syn famylje (2006)


## Keppeling om utens
* Webstee Nietzsche' berteplak (argyfearre)
Elisabeth Förster-Nietzsche

**Therese Elisabeth Alexandra Förster-Nietzsche** (Röcken, 10 july 1846 – Weimar, 8 novimber 1935), wie de suster fan de ferneamde Dútske filosoof Friedrich Nietzsche en de makker fan it Nietzsche Argyf yn 1894.

Förster-Nietzsche wie twa jier jonger as har broer. Beide wiene bern fan in Lutersk predikant yn it Dútske doarp  Röcken ûnder Lützen. Sy koene it goed meielkoar fine in harren jonkheid en adolesinsje, mar dat feroare yn 1885 doe't Elisabeth boaske mei Bernhard Förster, in earder learaar oan de middelbere skoalle dy't in fanatyk antisemyt wie. Friedrich Nietzsche moast neat hawwe fan antisemitisme.

## Nueva Germania
Bernhard Förster woe in 'suvere' Aryske delsetting yn de Nije Wrâld stiftsje'. Hy fûn in plak yn Paraguay dat er gaadlik achte. Hy en de frou hellen 14 Dútske húshâldings oer om har yn de koloanje te festigjen: *[[Nueva Germania]]* ('Nij-Dútslân'). De groep ferfarre nei Súd-Amearika op 15 febrewaris 1887.

De koloanje woe net ta bloei komme. It lân wie net gaadlik foar de Dútske wize fan buorkjen, der wiene in soad syktes en it ferfier nei de koloanje wie in drege saak. Konfrontearre mei hieltyd mear skulden die Förster himsels te koart middels fergif op 3 juny 1889. Fjouwer jier dêrnei gie syn widdo werom nei Dútslân. De koloanje bestiet noch as distrikt fan it departemint San Pedro.

## Nietzscheargyf
Elisabeth is fral bekend wurden fan it behearen en útjaan fan de neilittenskip fan har broer nei't dy sjochtsinnich wurden wie. Yn de geast fan har man mijde hja it ynbringen fan har antisemitysk tinken net yn guon fan de boeken fan har broer, dy't der sels neat fan hawwe moaten hie. Dy ferfalskingen kamen letter út. Adolf Hitler kaam op har begraffenis.

## Literatuer (in kar)
* *Forgotten fatherland : the search for Elisabeth Nietzsche*, Ben Macintyre, 1992
* *Élisabeth Nietzsche - de la sottise à la trahison*, Diane Chauvelot, 1998
* *Nietzsche's sister and the will to power - a biography of Elisabeth Förster-Nietzsche*, Carol Diethe, 2003
* *Nietzsche verstehen. Eine Gebrauchsanweisung*, Christian Niemeyer, 2011
* *Aldus sprak Nietzsches zuster - Een leugenachtige vrouw waakt over Nietzsche*, Erik Bindervoet & Saskia Pfaeltzer, 2019
Alpineskyen op de Olympyske Winterspullen 1952

De **[[Olympyske Winterspullen 1952]]**, ek wol de **VIe Olympiade** neamd, waarden yn **[[1952]]** yn Oslo, Noarwegen hâlden. Dat wie fan 14 oant en mei 25 febrewaris.
It alpineskyen wie op de *Norefjell* en de *Rødkleiva*.  It wie de earste kear dat de reuzeslalom op it programma stie.

## Utslaggen
### Ofdaling

### Reuzeslalom

### Slalom

## Medaljespegel
De top-5 fan lannen dy't by it alpineskyen medaljes wûn ha tidens de Olympyske Winterspullen fan 1952.
Alpineskyen op de Olympyske Winterspullen 1948

De **[[Olympyske Winterspullen 1948]]**, ek wol de **Ve Olympiade** neamd, waarden yn **[[1948]]** yn Sankt-Moritz, Switserlân hâlden. Dat wie fan 30 jannewaris oant en mei 8 febrewaris. 
It alpineskyen wie op de *Piz Nair*.  It wie de earste kear dat de slalom en de ôfdaling op it programma stiene, en foarearst de lêste kear dat de kombinaasje op it programma fan de Spullen sie.

## Utslaggen
### Ofdaling

### Slalom

### Kombinaasje

## Medaljespegel
De top-4 fan lannen dy't by it alpineskyen medaljes wûn ha tidens de Olympyske Winterspullen fan 1948.
Alpineskyen op de Olympyske Winterspullen 1936

De **[[Olympyske Winterspullen 1936]]**, ek wol de **IVe Olympyske Winterspullen** neamd, waarden yn **[[1936]]** hâlden yn de Dútske stêd Garmisch-Partenkirchen fan 7 oant en mei 16 febrewaris.
It alpineskyen wie op de *Gudiberg * en de "Kreuzjoch-Kreuzeck".  It wie de earste kear dat it alpineskyen op it programma stie.

## Utslaggen
### Kombinaasje
Union Gap (Washington)

**Union Gap** is in stêd yn Yakima County yn de steat Washington, Feriene Steaten. It plak hie neffens de folkstelling fan 2010 6047 ynwenners. It plak leit fuort besuden Yakima en is part fan *Grutter Yakima*. 

Yn 1883 waard op dit plak *Yakima City* stifte. Doe't it Noard Pasifysk Spoar yn 1884 it plak foarby gie mei it oanlizzen fan it spoar, waarden 100 hûzen mei rôlers lutsen troch hynders 5 km benoarden ferhûze. Op dat plak ûntstie *North Yakima*. Yn 1918 waard dat ferneamd yn Yakima, en it âlde stee waard Union Gap. Union Gap is in foarstêd fan Yakima wurden.

It grutte winkelsintrum wêr grutte winkels lykas Sears, Lowe's, Macy's, Costco en noch stikmannich mear lytsere winkels.

De rykswegen 97 en Yntersteat 82 rinne by it plak lâns.
Toppenish (Washington)

**Toppenish** is in stêd yn Yakima County yn de steat Washington, Feriene Steaten. It leit yn it Jakama Yndianereservaat en is ek it grutste plak yn dit reservaat. It hie neffens de folkstelling fan 2010 in ynwennertal fan 8949.   
It plak is bekend om syn rotstekenings.

## Skiednis
De earste bewenners wiene de Yakama-Yndianen. Yn 1855 waarden hja yn in reservaat twongen. Om de yndianen yn de Amerikaanske maatskippij te yntregrearjen, waarden reservaten opdield yn stikken lân, wêrby't yndividuele yndianen in stik lân ta wiisd krije koene. Dit wie ûnder de saneamde Lânferdielings Akte fan 1887 (*General Allotment Act of 1887* of *Dawes Act*). Josephine Bowser Lillie wie ien fan de yndianen dy't lân tawiisd krige. 
Hja wie heal Jeropeesk en heal yndiaansk en waard wol de *Mem fan Toppenish*) neamd. Hja krige 32 bunder lân, dêr't hja 16 bunder ûntjûn hat foar opsplitsing om dy wer ôfsûnderlik te ferkeapjen. Dit wiene de earste grûnen dy't ferkocht waarden yn it reservaat.
Foarhinne wie al it lân yn it reservaat mienskiplik yn namme fan de stam, net yndividueel. 
Yn 1883 waard it spoar oanlein en doe kamen der ek mear bewenners fan Jeropeesk komôf. 
Op 29 july 1907 waard Toppenish in gemeente (*incorporated*).

## Ferkear en ekonomy
Toppenish leit oan Rykswei 97 en leit 29 km súdeastlik fan Yakima. 
De lânbou is in wichtige boarne fan ynkomsten, lykas hops, hea, mais, beannen en sûkerbiten. Ek is it it kultureel sintrum fan it reservaat.
Njonken it plak stiet it *Legends Casino*. Yn it sintrum binne in soad muorre skilderings oanbrocht op de muorren fan gebouwen mei skilderings oer benammen de skiednis fan it plak.
De stêd hat in iepenbier skoalle systeem en it Yakama Yndianereservaat  rint in priveeskoalle foar fuortset ûnderwiis. Sa'n 10 km bewesten is it *Heritage University*.

## Keppeling om utens
* Toppenish Keamer fan Keaphannel
* Yakama Nation Legends Casino
* Offisjeel webstek fan Toppenish
* Toppenish Mural Society
* Toppenish Pow Wow and Rodeo
* Fort Simcoe
* The Northern Pacific Railway Museum
* Toppenish Historical Society
* Heritage University
* Top-Hi Alumni News
* Toppenish, Washington - Go Northwest Reisgids.
* Yakima Valley Visitors & Convention Bureau
Reid

**Reid** (*Phragmites australis* of *Phragmites communis*) is in plant dy't ta de gerzen (*Poaceae*) rekkene wurdt. 

De plant is bot oanwêzich oan de wetterkanten. Reidgers (*Phalaris arundinacea*) liket yn it fegative stadium in protte op reid, mar hat in fluezich tonkje ynsteed fan hierkes. Reid wreidet har op trije wizen út: troch sied, troch woarteltûkken en troch útrinners, dat wol sizze horizontale stâlen wêr't op de knopen in nije plant by ûntstiet. De plant komt ek as eksoat foar yn Noard-Amearika. Dêr wurdt de plant sjoen as in net lânseigen soart en as túch beskôge. Reid kin 1-3 m heech wurde. De stâle stiet stiif rjochtop en it 1-3 sm brede blêd mei spits tarinnende top is griisgrien. Op de grins fan de skie fan it blêd sit in tonkje (ligula) yn in krânske fan hierkes.
Wapato (Washington)

**Wapato** is in plak (*city*) yn Yakima County yn de steat Washington, Feriene Steaten. It plak leit ek yn it Jakama Yndianereservaat. It plak hie neffens de folkstelling fan 2010 in ynwennertal fan 4997. It plak leit oan Rykswei 97 en leit 18 km besuden Yakima.

It plak wie yn 1885 stifte troch yndiaanske postboade Alexander McCredy as in spoarhalte fan it Noardpasifysk Spoar (*Northern Pacific Railroad*). It krige de namme *Simcoe*. It Lânferdielings Akte fan 1887 (*Dawes Act*) makke it mooglik foar yndianen om harren lân te ferkeapjen en it luts nije bewenners oan. Mei it dien meitsjen fan it Irwin Kanaal yn 1896, dat it mooglik makke om wetter fan de rivier de Yakima te ferfieren om it lân te bewetterjen, waard de lânbou de wichtichste boarne fan ynkommen. Yn it iere begjin fan de 20e iuw  McCredy en George Rankin stiften it Wapato Untjouwings Bedriuw (*Wapato Development Company*) dy't it plattegrûn fan it plak ûntjûn. Hja stiften de earste bank en begûnen mei it ferkeapjen fan grûnen.
Om betizing te foarkommen mei it tichteby lizzende Fort Simcoe waard de namme fan it doarp *Wapato* yn 1903. Under de *Jones Act fan 1906* waard it makliker makke foar *Anglo's* om lân fan Yakama's te keapjen.
Op 16 septimber 1908 waard Wapato offisjeel in gemeente (*incorporated*). It hie doe 300 ynwenners.
Yn 1905 begûn der in wiere Japanske migraasje, benammen út Hawaii.  Tusken 1916 en 1918 ûntjoech *Lyts Japan* him yn it hjoeddeiske sintrum. Mei mear as 1000 Japanners yn de Yakimafallei, wie de mienskip nei Seattle de grutste Japanske mienskip yn de steat. 
Der waard sels in Bûdiste tempel boud yn it sintrum.
Yn 1942 nei't de Feriene Steaten belutsen rekken yn de Twadde Wrâldkriich waarden alle Japanners twongen om yn opfang kampen te wenjen en waarden dus út Wapato wei twongen. 
Yn de kriichjierren waard it wurk yn de hôven en op it lân útfierd troch Dútsers, dy't yn it militêre finzenkamp tusken Wapato en Toppenish sieten en troch Japanners út de opfang kampen. Oan it ein fan de kriich kaam der in tekoart oan wurkers en waard rillegau opfolt troch *Hispanics* doe der him in gastwurkers oerienkomst tusken de Feriene Steaten en Meksiko ûntjoech. Hjirmei feroare it kulturele plaatsje fan Wapato.
Fanôf de 1970er jierren waard der in tanimmende produksje fan ierdappels en apels wiermakke.
Yn de lêste jierren hat Wapato it grutste persintaazje *Hispanics*, wêrby beide Anglo's en Hispanics Wapato as in *Meksikaansk doarp* omskriuwe.
Fierders wennet der ek in lytse Filipynske mienskip.

Yn 2012 hat it gemeentebestjoer it hâlden fan stripklups tastien; om *Wapato op de kaart te setten*.

De wichtichste boarne fan ynkommen is noch hieltyd de lânbou en de ferwurkjende yndustry. 

## Keppeling om utens
*Offisjeel webstek Wapato
Harrah (Washington)

**Harrah** is in plak (*town*) yn Yakima County yn de steat Washington, Feriene Steaten. It leit ek yn it Yakama Yndianereservaat. It leit 23 km besuden Yakima. It hie 625 ynwenners neffens de folkstelling fan 2010. 
It is ferneamd nei Julius Harrah en waard in gemeente 23 jannewaris 1946.
Meine Fernhout

**Meine Fernhout** (Bûtenpost, 30 juny 1884 - Bussum, 16 juny 1977) wie in Nederlânsk politikus fan de ARP.

Hy waard berne yn Bûtenpost dêr't syn heit, Klaas Fernhout Msn., Nederlânsk Herfoarme predikant was. Maaie 1910 waard er boargemaster fan de doetydske Uterske gemeente Tienhoven en yn 1914 folge syn beneaming ta boargemaster fan de gemeenten Mijdrecht en Wilnis. Fan maaie 1919 ôf wie Fernhout fjirtjin jier de boargemaster fan Kampen. Yn 1933 besette er dat amt yn de Siuwske provinsje haadstêd en maart 1939 waard er boargemaster fan Bussum. Ein 1941, dat ûnder de besetting fan nazy-Dútslân, naam er ûntslach en waard er opfolge troch de NSB'er G. Nieuwenhuys. Daliks nei de befrijing yn 1945 gie er werom nei Bussum as boargemaster en dêr bleau er oant syn pinsjonearrein yn de simmer fan 1949.

Fernhout stoar yn de âldens fan 92 jier yn de gemeente dêr't er it lêst boargemaster wie.
Klaas Fernhout (predikant)

**Klaas Fernhout** (Smilde, 12 maart 1858 - Baarn, 6 juny 1953) wie earst in herfoarme en letter grifformearde predikant.

Fernhout stie yn Bûtenpost en letter yn Tsjom dêr't er mei de Doleânsje meigie. Hy wie in foaroanstean predikant dy't teologyske wurken en artikelen skreau. Teffens wie er kenner fan it tsjerkrjocht.
Gilles van den Rade

**Gilles van (den) Rade**, latinisearring: *Aegidius Radaeus*, (Gint, mids 16e iuw - Frjentsjer, 20er jierren 17e iuw) wie drukker en boekferkeaper yn Frjentsjer fan 1585 oant 1611.

Van den Rade kaam fan Antwerpen dêr't er op de drukkerij fan Plantijn en ek selsstannich wurke. Hy wie de earste akademydrukker (en Steatedrukker) fan Fryslân. Van den Rade syn wurk heart ta it bêste fan dy tiid. Hy hie in moai drukkersmerk. Syn soan Abraham en syn pakesizzers Jan en Piter hawwe besocht de tradysje fuort te setten yn Ljouwert en Grins, mar dat slagge harren net rjocht.

## Keppeling om utens
*  Wiidweidige biografy yn Nasjonaal Biografysk Wurdboek
Abraham van den Rade

**Abraham van den Rade** wie drukker en boekferkeaper yn Ljouwert fan 1603 oant 1622. Hy wie in soan fan Gilles van den Rade.  

Abraham van den Rade soe it bedriuw fan syn heit yn Frjentsjer oernaam hawwe en him as steatedrukker opfolge hawwe, mar letter syn bedriuw nei Ljouwert oerset hawwe. Hy wie dêr stedsdrukker en waard opfolge troch Claude Fonteyne.
Chattahoochee (rivier)

De **Chattahoochee** is in rivier fan sa'n 690 km langte, dy't yn it noardeasten fan de Amerikaanske steat Georgia ûntspringt en troch westlike foarstêden fan Atlanta streamt. Tegearre mei de Flint River foarmet er de betreklik koarte Apalachicola yn Floarida dy't yn de Golf fan Meksiko útmûnet. Meiïnoar foarmje de ôfwetteringsgebieten it Apalachiacola–Chattahoochee–Flint River Basin (ACF River Basin).

De Name *Chattahoochee* komt út de taal fan de Sjeroky (*[[Cherokee (taal)|Cherokee]]*) en betsjut  'beskildere rots'. Yn 1978 waard it rekreäasjegebiet *Chattahoochee River National Recreation Area* ynrjochte dat fan nasjonaal belang is.

## Natuerbeskerming
De *Eufaula National Wildlife Refuge* is in yn 1964 stichte 45,26 km² grut natuergebiet foar ûnder oaren wetterfûgels. De opslachmar Eufaula heart ta it reservaat; dêr leit in keardaam yn de Chattahoochee. It reservaat leit oan de súdlike helte fan steatsgrins fan Alabama en Georgia

## Keppeling om utens
* Eufaula National Wildlife Refuge
Bruorren Short

**Short Brothers** is in Noard-Ierske fleanmasinefabrikant út Belfast.

It bedriuw waard 1908 oprjochte. Sûnt 1989 is it part fan it Kanadeeske Bombardier.

## Sjoch ek
*Short 330
*Short 360
*Short S.23 Empire
*Short Stirling
*Short Sunderland
Selah (Washington)

**Selah** is in plak (*city*) yn Yakima County yn de steat Washington, Feriene Steaten. It plak hie neffens de folkstelling fan 2010 in ynwennertal fan 7147. It plak leit 6 km benoarden Yakima en it falt ûnder de stêdekloft fan Grutter Yakima. It plak leit oan Rykswei 97 en Rykswei Yntersteat 82. Ek Rykswei 12 komt fanút it westen wei en komt justjes besuden it plak oan op Rykswei Yntersteat 82.

Selah waard in gemeente op 3 april 1919. Yn de stêd binne in protte warehûzen en ferwurkingspakhûzen fan de ferskate fruithôven rûnom it plak. De *Tree Top* Apel Ferwurkings Koöperaasje hat syn haadkantoar en 2 ferwurkingsfabriken yn de stêd. Ek *Sun-Rype Products USA*, de Amerikaanske takke fan Westlik Kanada's grutste distribúsje fabryk fan fruitsop en -hapkes hat hjir in pakhûs. De fruithôven yn it njonkenlizzende *Wenas Valley* , de grutte wegen en it spoar dat troch de stêd rint, makket de stêd foar dy yndustryen oanloklik. Dêrtroch wurdt Selah ek wol de *Apelsophaadstêd fan de wrâld* neamd.
Selah en Wenas Valley binne ornaris ek de *sliepstêden* fan it gruttere Yakima, dat fuort besuden leit.

## Rekreaasje
Selah hat ferskate parken dêr't jin op ferkillende wizen ûntspanne kinne. Sa is der in apart park foar picnicjen, kuorbaljen, rôlriden, ensfh. Justjes benoarden de stêd tusken Selah en Ellensburg is de ''Yakima River Canyon'', dêr't jin kuierje, fiskje of oare wettersporten dwaan kinne.

## Lês ek
Lince, Robert S. *The Selah Story*. Selah, Washington: Selah Valley Optimist Printing, 1984.

## Keppeling om utens
* Offisjeel webstek fan Selah
* Untdek Selah
* Selah Bibleteek
* Yakima Family Times
* Selah Community Days Festival
* Tree Top
* Yakima Valley Visitors & Convention Bureau
Lânferdielingswet fan 1887

De **Lânferdielingswet fan 1887** (*General Allotment Act of 1887* of *Dawes Act*) oannommen troch it Amerikaanske Kongres joech de presidint it foech om lân yn yndianereservaten yn dielen te ferdielen foar yndividuele yndianen en jou harren it rjocht om stikken wer te ferkeapjen.

De wet waard ferneamd nei syn ûntwerper, senator Henry Laurens Dawes fan Massachusetts.
De wiere bedoeling fan de wet wie om yndianen yn te boargerjen yn de Amerikaanske maatskippij, middels partikulier eigendom soe dat berikt wurde kinne waard tocht. De wet skreau ek foar dat de oerheid in "oerskot" fan yndianelân oanskaffe koe en om dat yn parten wer te ferkeapjen oan net-yndianen.

Op 18 juny 1934 hat presidint Franklin D. Roosevelt in ein makke oan de wet en waard dy ferfongen troch de *Indian Reorganization Law* dy't in ein makke oan de lânferdielings en yndianen mear rjochten joech en it foech in eigen regear te foarmjen.

## Keppeling om utens
* Dawes Act of 1887: folle tekst fan de Native American Documents Project
* Wheeler-Howard Act (Indian Reorganization Act) 1934
* Oklahoma Digital Maps: Digital Collections of Oklahoma and Indian Territory
Moxee (Washington)

**Moxee** is in plak (*city*) yn Yakima County yn de steat Washington, Feriene Steaten. It plak hie neffens de folkstelling fan 2010 in ynwennertal fan 3308. It plak leit 12 km eastlik fan Yakima.

De earste bewenners wiene de Yakamayndianen. De earste bewenners fan Jeropeesk komôf,
Mortimer Thorp en ferskate Frânsk-Kanadeeske boeren strutsen hjir del yn 1867. In waarmwetter boarne op de *ranch* fan Thorp, dy't it hiele jier rûn stoom blaasde, wie by de Yakama bekend as *Moxee*, in Sahaptynsk wurd foar in ytbere woartel en waard de namme foar it nije wenplak.

De sânige grûn en it mylde klimaat wiene tige geskikt foar it waaksen fan druven en hops, wêr't bier fan makke wurd. Om 1900 hinne hie it Noard Pasifysk Spoar (*Northern Pacific Railway*) in spoar flakby dien makke en bewetteringskanalen waarden oanlein om wetter nei it drûge lân te ferfieren, dêr't  noch mear boulân oanmakke waard. Dat luts noch mear Frânske en Frânsk-Kanadeeske emigranten. In Frânske skoalle waard stifte en missen yn de katolike tsjerke (*Holy Rosary Parish*) waarden oant de tiid fan de Earste Wrâldkriich yn it Frânsk hâlden.
Op 27 april 1921 waard Moxee in gemeente. Dyk- en strjitnammen lykas Charron, Baucher, Rivard, Beaudry, Desmarais, Robillard, Beauchene, Gamache, Morrier en St.Hillaire bringe noch it Frânsk-Kanadeeske erfskip te binnen. Notiids is in tredde part fan de befolking *Hispanic*.

Hjoeddedei is noch hieltyd de lânbou en de ferwurkjende yndustry de wichtichste boarne fan ynkommen.

Elts jier yn augustus is it *Moxee Hop Festival*.

## Keppeling om utens
* East Fallei Mienskips Ferbettering Feriening
* Moxee Hop Festival
Naches (Washington)

**Naches** is in plak (*town*) yn Yakima County yn de steat Washington, Feriene Steaten. It plak hie neffens de folkstelling fan 2010 in ynwennertal fan 795. It plak leit 21 km noardwestlik fan Yakima. Rykswei 12 rint troch it doarp hinne. Ek de rivier de Naches rint by it doarp lâns.
Naches wurdt wol de *Poarte fan de Cascades* neamd en leit tsjin it beboske gebiet fan it Cascadesberchtme oan.
De namme fan it doarp stamt fan it yndiaanske wurd *Natchez* dat 'rûch, wyld rinnend wetter', sa't de rivier de Naches docht, betsjut.

De earste bewenners fan Jeropeesk komôf, strutsen hjir yn 1878 del en wiene benammen feeboeren, fan skiep, molke- en fleiskij. It doarp waard offisjeel in gemeente (*incorporated*) yn 1922.
Hjoeddedei binne der in soad fruithôven mei parren, pjisken, apels en druven. Oant 2006 wie der ek in houtseachmûne yn it doarp, fanwege it tichteby wêzen fan de bosk.

## Lês ek
* Developing interest in Naches Yakima Herald-Republic April 24, 2011

## Keppeling om utens
* Naches Fallei Keamer fan Keaphannel
* Town of Naches
* Skiednis fan Naches
Hongerige Wolf

**Hongerige Wolf** is in útbuorren yn de gemeente Aldamt yn Grinslân, noardeastlik fan Finsterwolde, justjes boppe Ganzedijk. De namme komt foar it earst foar yn 1877 yn in kranteberjocht en komt faaks fan in herberch.

De útbuorren wie en is noch populêr by keunstners.

Hongerige Wolf wie sûnt 2000 geregeldwei yn it nijs om reden fan in slim misdriuw. Yn febrewaris 2000 waard dêr it lyk fan Hannelore Klinkhamer-Godfrion oan de G. Gernaatweg fûn. Skriuwer Richard Klinkhamer, har man, hie har fermoarde en bedobbe. Frou Klinkhamer miste doe al jierren. Oer alle beskuldigingen skreau Klinkhamer it boek *[[Woensdag Gehaktdag|Woensdag gehaktdag]]*, dat yn 2007 publisearre waard. Hongerige Wolf waard ek bekend troch it tillefyzjeprogramma *[[Man bijt hond]]*, dat yn 2003 en 2004 fan Hongerige Wolf nei Schapenbout (yn Siuwsk-Flaanderen) reizge om minsken te besykjen. Yn 2011 waard foar it earst in kultureel festival fan trije dagen mei de namme *Hongerige Wolf* organisearre.

Hongerige Wolf is teffens de namme fan in gemaal, dat 1974 boud waard as ferfanging fan in ôfwetteringsslûs.

Op 23 augustus 2019 waard Hongerige Wolf troch RTV Noord útroppen ta *Schierste Ploatsnoam (Moaiste Plaknamme) van Groningen 2019*. 

## Keppelings om utens
* Wêr komt de plaknamme 'Hongerige Wolf' wei?, webloch Groninganus, septimber 2007
* Alde foto's fan Ganzedijk en Hongerige Wolf
De Forel (liet)

***De Forel***, yn it oarspronklike Dútsk: ***Die Forelle***, is in libben liet dat yn 'e simmer fan 1817 skreaun waard troch de Dútske komponist Franz Schubert foar solostim en piano. It waard yn 1828 foar it earst publisearre yn 'e *Wiener Zeitung*. De fjirde en lêste kears dat Schubert de muzyk mei de hân útskreau, droech er it op oan syn freon Josef Hüttenbrenner. Inkeld dy ferzje omfettet in ynlieding op piano. Yn 'e toanoanjaande katalogus fan Schubert syn wurken, gearstald troch Otto Erich Deutsch, is *Die Forelle* nû. 550, oftewol D550 (de "D" stiet foar "Deutsch").
__NOTOC__
## Tekst
De tekst dy't by de muzyk heart, komt út in gedicht fan Christian Friedrich Daniel Schubart, dat foar it earst publisearre wie yn 'e *Schwäbischen Musenalmanach* fan 1783. It giet oer in forel dy't him neatfermoedzjend mei syn eigen saken bemuoit en dan ynienen fongen wurdt troch in angelder. It gedicht wie oarspronklik bedoeld as in warskôging oan jongfammen om har net "oan 'e heak slaan" te litten troch samar in jongfeint (mei miskien wol snoade bedoelings), mar Schubert liet de lêste regels fuort, sadat it liet him konsintrearret op 'e forel en dy syn reäksje op foarfal fan it fongen wurden. Troch de libbene bylden dy't de tekst opropt, yn 'e mande mei de útskroevenens fan 'e meldij, is dit ien fan Schubert syn populêrste en bekendste ferskes wurden.

## Fryske oersetting
De tekst fan *Die Forelle* is ûnder de titel *De Forel* yn it Frysk oerset troch Bennie Huisman. Yn novimber 2007 ferskynde der yn 'e *[[Ljouwerter Krante]]* in parody op *Die Forelle* fan 'e hân fan Klaas Bruinsma en Hans van den Bosch, mei as titel *Forel, Reager, Kat en Knyn*. In pear wiken letter helle Pieter de Groot dat nochris oan yn syn kollem *Fertel ús nochris fan Schubert syn forel*.

## Keppelings om utens
[Blêdmuzyk fan ''De Forel'' yn 'e ''International Music Score Library Project''](http://imslp.org/wiki/Die_Forelle,_D.550_(Schubert,_Franz))
Tieton (Washington)

**Tieton** is in plak (*city*) yn Yakima County yn de steat Washington, Feriene Steaten 26 km noardwestlik fan Yakima. It plak hie neffens de folkstelling fan 2010 in ynwennertal fan 1191 waard offisjeel in gemeente op 5 juny 1942.

Yn de lêste jierren is it plak rekke troch in ekonomyske tebekset, mei it sluten fan in stikmannich fruitware- en pakhûzen. Sûnt 2007 hat in abbekaat en it haad fan in keunstútjouwerij út Seattle yn it plak ynvestearre en besykje om it plak te refitalisearjen mei it projekt ''Mighty Tieton''.

It plak leit oan it rivierke de Tieton dy't tichtby útkomt yn de rivier de Naches.

## Keppeling om utens
*webstek Tieton
*webstek Mighty Tieton
Ahtanum (Washington)

**Ahtanum** is in plak sûnder gemeente (*unincorporated*) yn Yakima County yn de steat Washington,
Feriene Steaten. It leit 7 km besuden Yakima en is part fan de stêdekloft fan Grutter Yakima. It hie in ynwennertal fan 3601 neffens de folkstelling fan 2010.
Terrace Heights (Washington)

**Terrace Heights** is in gemeentefrij (*unincorporated*) plak yn Yakima County yn de steat Washington. It plak leit 6 km eastlik fan Yakima. It is in foarstêd fan Yakima en heart by de stêdekloft fan Grutter-Yakima.
Benton County (Washington)

**Benton County** is in county yn it suden fan de Ameikaanske steat Washington. De county is ferneamd nei senator Thomas Hart Benton fan Missoury. Hy hat in oerflak fan 4558 km². Neffens de folkstelling fan 2010 hie de county 175.177 ynwenners en it hie in rûsde ynwennertal fan 182.398 yn 2012. De haadstêd is Prosser en de grutste stêd is Kennewick.

De rivier de Kolumbia foarmet de grins yn it noarden, easten en suden.
Yn it noarden grinzet de county oan Grant County, yn it noardeasten oan Franklin County, yn it easten oan Walla Walla County, yn it suden oan de steat Oregon, yn it súdwesten oan Klickitat County en yn it westen oan Yakima County.

De county waard op 8 maart 1905 stifte en foarme út Yakima County en Klickitat County.

## Geografy
De county is bekend om syn wynbou. Der binne  ferskate wynhôven yn de county. It is in wichtige boarne foar de lânbou en toerisme yn de county. Op guon wynhôven binne wyn toeren en priuwerijen. 
Yn it noardeasten fan de county, benoarden de stêd Richland is it Hanford Nukleêre Reservaat, dat yn de Twadde Wrâldkriich úteinset is as in part fan it Manhattan Projekt foar de bou fan núkleêre wapens.

De grutste hichtes yn de county binne de *Ratlesnake* en *Horse Heaven Hills* heuvelriges. It lân yn de county is drûch en dor en om lânbou en oare gewoeksen mooglik te meitsjen is bewettering mooglik makke om wetter fan de county's wichtige rivieren de Kolumbia en de Yakima te brûken.
Yn de hegere geaen tusken de *Horse Heaven Hills* heuvelrige en de rivier de Kolumbia yn it súdlike part fan de count binne in soad weetfjilden.

Wichtige diken binne:
* Rykswei Yntersteat 82
* Rykswei Yntersteat 182
* Rykswei 12
* Rykswei 395
* Washington Steatwei14
* Washington Steatwei 240

## Demografy
Neffens de folkstelling fan 2000 wennen der 142.175 minsken yn de county, mei 32 ynwenners/km². Der wiene 55.963 wentes yn de county. De befolking bestie út 86,25% blanken, 0,93% Afro-Amerikanen, 0,82% yndianen, 2,20% Aziaten, 0,11% Pasifysk Eilanners. Etnysk wennen der 12,50% *Hispanic* of *Latino*. 86,4% hiene Ingelsk as earste taal en 10,3% Spaansk.
It gemiddelde húshâld ynkommen wie &47.044. Sa'n 10,7% libbe ûnder de earmoed grins.

## Plakken
Stêden binne:(ynwennertallen binne fan 2012)
*Kennewick  (75.971)
*Richland  (51.440)
*West Richland  (12.663)
*Prosser  (5799)
*Benton City  (3142)

Oare plakken (*Census Recognized*) binne:
*Finley  (6012)
*Highland  (3388)

Oare plakken binne:
*Kiona
*North Prosser
*Paterson
*Plymouth
*Whitstran

Ferlitten plakken (*Ghost towns*) binne:
*Hanford
*White Bluffs

## Sjoch ek
* William Denison Lyman, *History of the Yakima Valley, Washington: Comprising Yakima, Kittitas, and Benton Counties.* In Two Volumes. Chicago: S.J. Clarke Publishing Co., 1919. Volume 1 | Volume 2

## Keppeling om utens
* Benton County (offisjeel webstek)
* East Benton County Histoarysk Museum
Whitstran (Washington)

**Whitstran** is in gemeentefrij doarp yn Benton County  yn de Amerikaanske steat Washington.
It leit 6 km noardeastlik fan Prosser en 16 km bewesten Benton City.
Der is in foeraazjehannel, in winkeltsje en in legere skoalle.

It begjin fan it doarp wie doe yn 1907 doe in ûntjouwer út Seattle, Charles Jorgen Smith, in stik lân kocht. It buorskip wat der ûntstie waard earst *Valley Heights* neamd en letter ek wol *Swede Settlement* om it tal Skandinaavjers dy lân kochten yn 'e omkriten.
It spoar kaam hjir yn 1911 en it plattegrûn waard ûntwurpen troch Mary Biggam. Yn 1916 waard de earste winkel boud.
Nei 1919 waard de namme fan it doarp feroare yn Whitstran.

Hjoeddedei libbet it doarp benammen fan de lânbou.

## Keppeling om utens
* Prosser Keamer fan Keaphannel
Snowboarden op de Olympyske Winterspullen 2010

De **[[Olympyske Winterspullen 2010|XXIe Olympyske Winterspullen]]** waarden fan 12 oant en mei 28 febrewaris 2010 hâlden yn Vancouver, yn Kanada.
It snowboarden hie plak yn it *Cypress Mountain Resort*.

## Cypress Mountain Resort
De Olympyske Akkomodaasjes yn it Cypress Mountain Resort waard oanlein yn 2007 en hie plak foar 8.000 taskôgers.

## Utslaggen
#### Halfpipe

#### Parallelreuzeslalom

#### Snowboardcross

## Medaljespegel
De top-9 fan lannen dy't by it Snowboarden medaljes wûn ha tidens de Olympyske Winterspullen fan 2010.
Snowboarden op de Olympyske Winterspullen 2014

De **[[Olympyske Winterspullen 2014|XXIIe Olympyske Winterspullen]]** waarden fan 7 oant en mei 23 febrewaris 2014 hâlden yn Sotsji, yn Ruslân.
It snowboarden hie plak yn it *Rosa Khutor Extreme Park*. De paralelslalom en de slopestyle makken foar it earst ûnderdiel út fan it programma.

## Utslaggen
#### Halfpipe

#### Parallelreuzeslalom

#### Parallelslalom

#### Snowboardcross

#### Slopestyle

## Medaljespegel
De top-8 fan lannen dy't by it snowboarden medaljes wûn ha tidens de Olympyske Winterspullen fan 2014.

## Sjoch ek
*Snowboarden op de Paralympyske Winterspullen 2014
Snowboarden op de Olympyske Winterspullen

**[[Snowboarden]]** stiet sûnt de spullen fan 1998 op it programma fan de Olympyske Winterspullen.

## Skiednis
It Snowboardenn stiet sûnt 1998 op it programma. Earst alline twa ûnderdielen de Halfpipe en de Reuzeslalom. Yn 2002 waarden it de Halfpipe en ParallelReuzeslalom yn 2006 kaam de Snowboard kross op it programma.
Tidens de Spullen fan 2014 kamen der wer twa ûnderdielen by de Paralelslalom en it Slopstyle.

## Dissipline
### Manlju

### Froulju

## Medaljespegel
De top tsien fan lannen dy't by it snowboarden medaljes wûn ha tidens de Olympyske Winterspullen.

bywurke yn 2014

## Sjoch ek
* Snowboarden op de Paralympyske Winterspullen
Snowboarden op de Olympyske Winterspullen 2006

De **[[Olympyske Winterspullen 2006]]**, ek wol de **XXe Olympiade** neamd, waarden yn **[[2006]]** hâlden yn de Italjaanske stêd Turyn fan 10 oant en mei 26 febrewaris.
It snowboarden hie plak yn *Melezet*. De snowboardcross stie foar it earst op it programma.

## Utslaggen
#### Halfpipe

#### Parallelreuzeslalom

#### Snowboardcross

## Medaljespegel
De top-5 fan lannen dy't by it Snowboarden medaljes wûn ha tidens de Olympyske Winterspullen fan 2010.
Mari Possa

**Mari Possa**, echte namme: **Mirna Granados** (21 jannewaris 1980), is in Salvadoraansk-Amerikaansk neakenmodel, pornografysk aktrise en realitytillefyzjepersoanlikheid fan etnysk Salvadoraansk komôf. Har artyste namme is in wurdspiling op it Spaanske wurd foar "flinter": *mariposa*. Neffens har offisjele opjefte is se 1.63 m, mei in gewicht fan 45 kg en kupmaat 34C.

## Libben
Possa waard berne yn San Miguel, yn it Middenamerikaanske lân El Salvador, dêr't se ek har bernejierren trochbrocht. Yn 1989, doe't se njoggen jier wie, emigrearre se mei har heit en mem nei de Feriene Steaten. Nei't se de middelbere skoalle ôfrûne hie, wurke se as siktaresse op in abbekatekantoar. Hja rekke by de pornoyndustry belutsen doe't se in baan fûn as de assistinte fan pornoakteur, -regisseur en -produsint Seymore Butts, en doe't se letter de freondinne fan dyselde waard. Yn dy hoedanichheid wie se te sjen yn 'e realitysearje oer Butts en syn famylje, *[[Family Business (tillefyzjesearje)|Family Business]]* (dy't ek yn Nederlân útstjoerd is). Ien hiele ôflevering wie wijd oan har beslút om sels pornoaktrise te wurden en Butts syn al of net yn sêne sette besykjen om har dat te ûntpraten.

Yn elts gefal makke Possa yn 2003, doe't se 23 jier wie, har debút yn in pornografyske film (produsearre troch Butts). Se sleat in kontrakt ôf mei *[[Seymore Butts Home Movies]]* en *[[Adam & Eve (bedriuw)|Adam & Eve]]*, en wurke dêrnjonken ek foar studio's as *[[Zero Tolerance (filmstudio)|Zero Tolerance]]* en *[[Pure Play Media]]*. Oant se har yn 2009 út 'e pornoyndustry weromloek om in oplieding ta programmamakster te folgjen, spile se yn likernôch 35 films. Yn 2012 makke se in comeback as *freelance*-aktrise foar solo- en lesbyske sênes. Yn totaal hat se neffens har side yn 'e Internet Adult Film Database (IAFD) yn 58 pornofilms spile. Dêrfoar hat se fiifris in nominaasje foar in *[[AVN Award]]* (de *[[Oskar]]* fan 'e pornowrâld) yn 'e wacht sleept. Hja stie fierders op 'e omslach fan it opsjochjaande boek *Dirty Talk: Conversations with Porn Stars*, fan Andrew J. Rausch en Chris Watson.

## Prizen en nominaasjes

## Keppelings om utens
* Offisjele webside fan Mari Possa
* Biografy en filmografy fan Mari Possa yn 'e ''Internet Movie Database'' (IMDb)
* Biografyske gegevens en filmografy fan Mari Possa yn 'e ''Internet Adult Film Database'' (IAFD)
Seymore Butts Home Movies

***Seymore Butts Home Movies*** is in Amerikaanske pornografyske filmstudio dy't fêstige is yn Los Angeles, yn 'e steat Kalifornje, en yn Hightstown, yn 'e steat Nij-Jersey.

It bedriuw waard yn 1992 oprjochte troch Seymore Butts (echte namme: Adam Glasser), en hat sûnt mear as 130 pornografyske films produsearre, dy't frijwol allegear troch Butts sels regisearre binne, en wêryn't gauris ferneamde pornoaktrises as Shane, Taylor Hayes, Mari Possa en Flower Tucci meispilen. Alle produksjes fan *Seymore Butts Home Movies* hearre ta de sjenres fan 'e gonzo en de realitypornografy. Fan 2003 oant 2006 stie it bedriuw sintraal yn 'e realitytillefyzjesearje oer Butts, mei as titel *[[Family Business (tillefyzjesearje)|Family Business]]*, dy't ek op 'e Nederlânske tillefyzje útstjoerd is.

## Keppelings om utens
● Offisjele webside fan ''Seymore Butts Home Movies''
Brittany O'Connell

**Brittany O'Connell** (Los Angeles, 6 desimber 1972), is in Amerikaansk neakenmodel, stripper, pornografysk aktrise, pornoregisseur en pornoprodusinte fan mingd Iersk-Sweedsk-Russysk komôf, dy't ek wol wurke hat ûnder de skûlnammen Brittany en Brittany Morgan, en wa har namme oft ek wol misstavere wurdt as Brittany O'Connel, Britany O'Connell, Britanny O'Connell, Brittany O'Conell, Brittany O'Connall en Brittany O'Cannel.

## Libben
O'Connell waard berne yn Panorama City, in wyk fan it Kalifornyske Los Angeles, mar se groeide op yn Phoenix, yn 'e steat Arizona. As bern siet se op turnjen, en dreamde se derfan om in Olympysk keunstrydster te wurden. Se gie nei in priveeskoalle foar famkes en helle har diploma foar de middelbere skoalle op har santjinde. Neitiid wurke se as kassiêre yn in WalMart-supermerk yn Phoenix. Doe't se achttjin jier waard, sette se útein mei te dûnsjen as stripper yn in pleatslike stripklub.

Yn 1992, doe't se njoggentjin jier wie, ferfear O'Connell nei Los Angeles, dêr't se har debút yn in pornografyske film makke. Tsjin 'e tiid dat se 25 waard, hie sa al yn mear as twahûndert pornofilms spile, û.m. foar sokke foaroansteande Amerikaanske labels as Sin City, VCA Pictures, Vivid Entertainment en Elegant Angel. Teffens wurke se in protte yn Jeropa, foar it Sweedske Private-label. Ien fan 'e bekendste films dêr't O'Connell yn spile, wie *[[Babewatch]]*, in pornografyske parody út 1994 op 'e doedestiden populêre aksjesearje *[[Baywatch (tillefyzjesearje)|Baywatch]]*.

Njonken har aktearwurk gie se as stripper ek op toernee by klubs yn hiele Noard-Amearika lâns, en fierders posearre se foar in grut tal neakenblêden. Boppedat spile se as stripfiguer de haadrol yn in stripboek dat se sels mei-skreaun hie (en dat foar in diel autobiografysk wie) foar it no net mear besteande merk Carnal Comics. 

Yn 1997 sette O'Connell mei kollega-pornoakteur Rick O'Shea útein mei har eigen filmstudio, Voodoo Daddy F/X. Fan datselde jiers ôf aktearre se sels net mear, mar hold se har dwaande mei de produksjekant fan pornofilms. Yn 2001 ferhuze se werom nei Phoenix, begûn mei it dwaan fan webcamshows foar har eigen webside, en ûndergie in boarstfergruttingsoperaasje. Yn 2006 regissearre se boppedat sels in film. Yn 2008 makke se in comeback as pornoaktrise, oant se har yn 2010 úteinlik foargoed út 'e aktearkant fan 'e pornoyndustry weromloek. Yn totaal hat O'Connell neffens de Internet Adult Film Database (IAFD) yn 319 pornofilms spile.

## Prizen en nominaasjes

## Keppelings om utens
* Biografy en filmografy fan Brittany O'Connell yn 'e ''Internet Movie Database'' (IMDb)
* Biografyske gegevens en filmografy fan Brittany O'Connell yn 'e ''Internet Adult Film Database'' (IAFD)
William, prins fan Wales

**William Arthur Philip Louis**, prins fan Wales, hartoch fan Cambridge en Cornwall en kroanprins fan it Feriene Keninkryk (Paddington, 21 juny 1982), is de aldste soan fan kening Charles III en prinsesse Diana. William is earste yn line fan de Britske troanopvolging, en dêrtroch troanopvolger fan it Feriene Keninkryk, Kanada, Austraalje, Nij-Seelân, Jamaika, Barbados, de Bahama's, Grenada, Papoea Nij-Guineä, de Salomonseilannen, Tûvalû, Sint-Lusia, Sint-Finsint en de Grenadinen, Antigua en Barbûda, Belize en Sint-Kits en Nevis. Op 29 april 2011 boaske William mei Catherine. It pear hat trije bêrn,George waard berne yn 2013, yn 2015 folge troch Charlotte en 2018 Louis.

## Stambeam